S̲h̲ayk̲h̲ Muḥammad Hās̲h̲im al-Bag̲h̲dādī (d. 1415/1995)

His Mystical Personality and Sufi Doctrine

**שַׁיְח' מֻחַמַּד הַאשִׁם אלבַּעְ'דַאדִי (נפט' 1415 להִגְ'רַה/ 1995 לסה"נ):**

**אישיותו המיסטית ומשנתו הצוּפִית**

**תקציר**

שַׁיְח' מֻחַמַּד הַאשִׁם אלבַּעְ'דַאדִי נולד בשנת 1905 בעיר העתיקה בירושלים, שם קיבל את חינוכו היסודי והתיכוני. שם למד בעיקר שני מורים מירושלים: את ההלכה האסלאמית למד אצל שַׁיְח' צַאלִח אללִּפְתַאוִי, ואת השפה הערבית למד אצל שַׁיְח' מֻחַמַּד אלתּוּנֻסִי.

אלבַּעְ'דַאדִי התחתן בשנת 1921 עם הגברת רִפְקַה קַצַ'מַאנִי מירושלים, ורוב ילדיו נולדו מנישואין אלו.

יחד עם שַׁיְח' עִזּ אלדִּין אלקַסַּאם, אלבַּעְ'דַאדִי קיבל את האִגַ'אזַה מידיו של המֻחַדִת' המאוריטני מֻחַמַּד חַבִּיבּ אללה אלשִׁנְקִיטִי בעת ביקורו בארץ בשנת 1928/1347.

אותו אלשִׁנְקִיטִי שולח מכתב בשנת 1935/1353 ובה הוא ממנה את אלבַּעְ'דַאדִי לראש המסדר הקַאדִרִי בירושלים.

בעקבות השתתפותו הפעילה במרד הערבי (1937-1936) אלבַּעְ'דַאדִי יוצא את ירושלים בשנת 1937/1356 אל העיר דמשק בסוריה. שם הוא לומד את מדעי הקֻרְאַן מפי השׁיח'ים הבאים: אַחְמַד אלסַּטְל, מֻחַמַּד עִזּוּ אלמַיְּדַאנִי, מֻחַמַּד אלחַ'בַּאז, וְ[מֻחַמַּד] בַּשִׁיר אלשַּׁלַאח, הבקיא בעשר הקריאות של הקֻרְאַן. הוא למד את החדית' אצל מֻחַמַּד אלדִּירַאנִי תלמידו של המֻחַדִת' הגדול, שַׁיְח' בַּדְר אלדִּין אלחַסַנִי. בתקופה זו הוא שומר על קשריו עם המסדר הקַאדִרִי בירושלים, והוא מחבר את **דִיוַאן בֻּעְ'יַת אלעַאשִׁקִין פִי מַדְח סַיִּד אלמֻרְסַלִין** בשנת 1939/1358.

בשנת 1944 חזר אלבַּעְ'דַאדִי מסוריה והשתקע בירושלים בשכונת עַקַבַּת אלצֻוַאנַה בעלייה להר הזיתים, הוא התעסק בסנדלרות ואף היה לו מפעל קטן וחנות נעליים בשכונת אלטּוּר.

אלבַּעְ'דַאדִי ובני משפחתו לקחו חלק במלחמת 1948, והוא אף איבד את אחיינו יוּסֻף בהתקפה הגדולה על שכונת ימין משה בירושלים.

החל משלהי שנות ה-60 עד שנת 1990, היה מַאְד'וּן/ עורך נישואין וכיהן כאִמאם של המסגד של סַלְמַאן אלפַארִסִי בשכונת אלטּוּר בירושלים.

בתקופה הזו, בין השנים 1995-1944, התפתחה הקריירה הרוחנית של אלבַּעְ'דַאדִי כשַׁיְח' צוּפִי. הוא חיבר את רוב ספריו, המשקפים את מורשתו הצוּפית והמבטאים במידה ניכרת את יומנו המיסטי: דֻסְתּוּר אלוִ'לַאיַּה וַמַרַאקִי אלעִנַאיַה בשנת 1961/1381, שַׁרְח צִיַע' אלצַלַוַאת עַלַא סַיִּד אלסַּאדַאת בשנת 1968/1388, אלדֻּרּ אלמַכְּנוּן פִי שַׁרְח פַוַאתִח סֻוַר אלקֻרְאַן אלמַצוּן בשנת 1977/1397, אלתִּבְּיַאן אַוְ אלדֻּרַר פִי עִצְמַת אַבִּי אלבַּשַׁר וספר אלנַּפַחַאת אלקֻדְסִיַּה פִי אלצַּלַאה עַלַא חַ'יְּר אלבַּרִיַּה.

אלבַּעְ'דַאדִי התחתן בשנית בשנת 1972 עם גברת זַיְּנַבּ אַבּו עַ'נַּאם מירושלים, וילדה לו בת בשם לַיְּלַא בשנת 1973.

אלבַּעְ'דַאדִי עלה לרגל למֶכַּה מספר פעמים. הוא נפטר בירושלים בשנת 1995/1415.

במורשתו הצופית בולטת המגמה של חיזוק המסורת: אלבַּעְ'דַאדִי הולך בהתאם למערכת המַקַאמַאת והאַחְוַאל. הוא סדר מערכת המַקַאמַאת והאַחְוַאל בספרו **דֻסְתּוּר אלוִ'לַאיַּה**, והוסיף להם ערך באמצעות שמירה על מספר כללים.

ביומן החוויות המיסטיות, אשר ליקטתי מספריו של אלבַּעְ'דַאדִי ומעריכת ראיונות עם תלמידיו, והנחשף כאן לראשונה, מבחינים בדמות מרתקת. דמות של שַׁיְח' אשר עבר חניכה בלתי קונבנציונלית או חניכה מיסטית באמצעות פגישה עם נשמות רבותיו הרוחניים: אלחִ׳צִ׳ר, פַאטִמַה אלזַּהְרַאא', אַחְמַד אלבַּדַוִי ועַבְּד אלקַאדִר אלגִ'ילַאנִי. הוא פוגש את נשמתו של הנביא מֻחַמַּד בהקיץ, ובאותה פגישה הוא מקבל את המינוי להיות אלקֻטְבּ אלעַ'וְת'/ הציר הגואל.

אישיותו המיסטית מגיעה לשלמות הרוחנית בחוויית המִעְרַאג'/ העלייה המיסטית. אלבַּעְ'דַאדִי הביא לנו בספרו **שַׁרְח צִיַע' אלצַּלַוַאת** מובאות כי נשמתו עלתה אל אלעַרְשׁ/ כס הכבוד. שם הוא צפה במלאך הממונה על שמירת הקֻרְאָן. בסוף אותה חוויה אלבַּעְ'דַאדִי הולבש כתר מאור לבן. באותו מִעְרַאג' הוא צפה ב'אלבַּיְּת אלמַעְמוּר', קרי הכַּעְבַּה השמימית, והמלאכים מקיפים אותו.

היבט אחר המגלם מורכבות באישיותו הוא יציאתו לגִ'הָאד רוחני אחרי הגִ'הָאד המלחמתי אותו הוביל בצעירותו.

שאלת המחקר שבהן אדון בעבודת המחקר שלי תתמקד בחקר הדוקטרינה הצוּפית של אלבַּעְ'דַאדִי מחד גיסא ובחקר החוויות המיסטיות שלו מאידך גיסא.

העבודה תכלול חמישה פרקים:

**הפרק הראשון: י**דון בייחסו של אלבַּעְ'דַאדִי אל משפחת הנביא מֻחַמַּד, שהוא לסברתו אחד מצאצאיו. הפרק יתחקה אחר חייו של אלבַּעְ'דַאדִי בירושלים: חינוכו היסודי והתיכוני ולימודיו אצל שַׁיְח' אללִּפְתַאוִי ושַׁיְח' אלתּוּנֻסִי. פרק זה יתחקה אחר מינוי אלבַּעְ'דַאדִי לראש מסדר אלְקַאדִרִיַּה בירושלים בשנת 1935/1353, אחר חניכתו הצוּפית אצל שני מורים: חַאג' צַאלִח אלסַּרְעִ'ינִי והשַׁיְח' המֻחַדִת' מֻחַמַּד חַבִּיבּ אללה אלשִׁנְקִיטִי. נדידתו לסוריה בשנת 1937/1356 בעקבות השתתפותו הפעילה במרד הערבי. פרק זה יתחקה אחר לימודי אלבַּעְ'דַאדִי בדמשק אצל המומחים ללימודי האסלאם.

יצירתו הספרותית: פרק זה יתחקה אחר איגרותיו המשקפות את מורשתו הצוּפית, יתחקה אחר ספר **אלוִרְד אלְקַאדִרִי** ויוכיח שאינו פרי עטו של אלבַּעְ'דַאדִי אלא הוא חיבורו של השַׁיְח' אלשִׁנְקִיטִי. אלבַּעְ'דַאדִי הכניס אליו מספר שינויים.

הפרק יסרוק את ההיסטוריה ואת הרעיונות העיקריים של המסדר הקַאדִרִי. בפרק הזה אני נותן סקירת ספרות המחקר על הצוּפִיוּת הפלסטינית. דפנה אפרת, בספרה החשוב:*Spiritual Wayfarers, Leaders in Piety: Sufis and the Dissemination of Islam in Medieval Palestine*, סוקרת את הפרקטיקה הצוּפית, היחסים החברתיים והקשר בין הצוּפים לקהילה. העניין של אפרת בספרה לא היה ההיבטים הרוחניים של הצוּפיות, או מורשתם התיאולוגית של צוּפים חשובים בארץ ישראל של ימה"ב.

דה יונג, (De Jong) במאמרו המקיף: *The Sufi Orders in Nineteenth and Twentieth-Century Palestine*, משום מה, לא מזכיר את המסדר הקַאדִרִי בראשותו של אלבַּעְ'דַאדִי, למרות שמאמרו פורסם בשנת 1983, קרי בשיא שנות פעילותו של אלבַּעְ'דַאדִי שנפטר בשנת 1995.

החוקר הירדני, וַפַאא' אלסַּוַאפְטַה, כתב אודות המסדר השַׁאדִ'לִי היַשְׁרֻטִי והשַׁיְּח' המייסד שלה עַלִי אליַשְׁרֻטִי. אלסַּוַאפְטַה לא התייחס לדמותו של אלבַּעְ'דַאדִי, כדמות מפתח בצוּפִיּוּת הפלסטיני.

החוקר **עַבְּד אלרַּחְמַאן זֻעְבִּי**, כתב שתי מחקרים: הראשון אודות מסדר אלחַ'לְוַתִּיַּה אלגַ'אמִעַה אלרַּחְמַאנִיַָּה בפלסטין ובישראל. במחקרו השני, שהוא עבודת הדוקטורט שלו אודות הפעילות הצוּפית וחיי הדת בקרב המוסלמים בירושלים במאה ה-18, מתאר **זֻעְבִּי** את יסודות החיים הצופיים בירושלים במאה ה-18, ובכך תורם רבות להבנת הזירה הצופית הירושלמית בתקופה שקדמה לאלבַּעְ'דַאדִי.

דמותו של אלבַּעְ'דַאדִי משכה מספר חוקרים:

**חֻסֵין אלדַּרַאוִישׁ**, כתב את הביוגרפיה הקצרה על אלבַּעְ'דַאדִי תחת הכותרת **אלוַגִ'יז פִי סִירַת שַׁיְּחִ'נַא אלעַזִיז: אלשַּׁיְּח' מֻחַמַּד הַאשִׁם אלבַּעְ'דַאדִי**, אל לא הרחיב את הדיבור על הביוגרפיה המיסטית. מספרו עולה כי הוא לא עשה שימוש ברוב ספריו של אלבַּעְ'דַאדִי.

**עֻמר אלצַּאלְחִי**, תלמידו של אלדַּרַאוִישׁ, כתב את תיזת ה-מ.א. אודות המסדר הקַאדִרִי בפלסטין במאה ה-20/15 ודמותו של אלבַּעְ'דַאדִי. התיזה התפרסמה כספר בשנת 2001. אלצַּאלְחִי לא ניתח את אישיותו המיסטית של אלבַּעְ'דַאדִי כלל ועיקר, ובספרו שגיאות רבות באשר למשנתו הצוּפית של אלבַּעְ'דַאדִי הנובעות מבדיקה לא מעמיקה של כתבי אלבַּעְ'דַאדִי.

**מֻחַמַּד אַבּוּ אלרֻּבּ**, כתב את תיזת ה-מ.א. אודות המסדר הקַאדִרִי והמסדר החַ'לְוַתִי באזור ג'נין בגדה המערבית. למרות השיטתיות והיסודיות שמאפיינת אותה, לא מתיימרת לחקור את אישיותו המיסטית של אלבַּעְ'דַאדִי. אַבּוּ אלרֻּבּ כן הקדיש תת-פרק למשנתו הרוחנית של אלבַּעְ'דַאדִי, הדן רובו ככולו בחייו של אלבַּעְ'דַאדִי והגותו הצוּפית אך מנקודת מבטה של השריעה, ומבלי להתייחס למחקר המודרני.

מאמרו של **מַשְהוּר אלחַבַּאזִי** מבוסס בעיקר על ספרו של אלדַּרַאוִישׁ ועבודתו של אלצַּאלְחִי מבלי להתייחס לכתבים אחרים של אלבַּעְ'דַאדִי למרות שהם הודפסו ופורסמו.

מלבד המחקרים שצוינו עד כה, ראוי להזכיר את מחקרו של **עִצַאם חַ'טִיבּ**, למרות שאלבַּעְ'דַאדִי לא עמד במרכזם. חַ'טִיבּ כתב על הזירה הצוּפית של הטַרִיקַה הקַאדִרִיַּה בגליל אחרי פטירתו של אלבַּעְ'דַאדִי.

מפרק זה עולה מסקנה חשובה והיא שאין כיום מחקר מקיף ומעודכן על שַׁיְח' מֻחַמַּד הַאשִׁם אלבַּעְ'דַאדִי המיוסד על לימוד וחקירה של מכלול העדויות שבכתביו.

**הפרק השני** יתחקה אחר הביוגרפיה המיסטית של אלבַּעְ׳דַאדִי:

א. משמעות החניכה וחשיבות עניין ההדרכה הרוחנית בפדגוגיה הצוּפית לפי אלבַּעְ'דַאדִי בספרו **דֻסְתוּר אלוִלַאיַה**, וסקירת סיפור החניכה של אלבַּעְ'דַאדִי אצל חַאג' צַאלִח אלסַּרְעִ'ינִי.

ב. משמעות סִיַאחַה/ מסע רוחני וגַ'דְ'בּ/ משיכה מיסטית אצל אלבַּעְ'דַאדִי, וסקירת מסעו הרוחני אל השַׁיְח' המַגְ'ד'וּבּ עַלִי שְׁבֵּיר בעיר חַ'אן יוּנֻס ואל השַׁיְח' המַגְ'ד'וּבּ עַלִי מַנְצוּר מכפר אַבּוּ כְּבִּיר.

ג. פרק זה יסקור חניכתו המיסטית של אלבַּעְ'דַאדִי דמויות מיסטיים כגון: אלחִ׳צִ׳ר, פַאטִמַה אלזַּהְרַאא', אַחְמַד אלבַּדַוִי ועַבְּד אלקַאדִר אלגִ'ילַאנִי.

ד. בפרק זה נידונה תרומתו של אלבַּעְ׳דַאדִי להבנת מעמדו הנביא מֻחַמַּד ביום הדין לפי המסורת המוסלמית, הלא הוא תיקון אש גיהנום. כן אסקור את חווית ראיית הנביא מֻחַמַּד עליה מצהיר אלבַּעְ׳דַאדִי בספרו **דֻסְתוּר אלוִלַאיַה** וב**דִיוַאן בֻּעְ'יַת אלעַאשִׁקִין**.

בפרק זה עולה כי אלבַּעְ׳דַאדִי הפך לשַׁיְח' צוּפי מיוחד לא בזכות אורח מייגע רצוף מאמצים. השתלמותו הרוחנית של אלבַּעְ׳דַאדִי הינה פרי חניכה אשר עבר באופן בלתי קונבנציונלי עליה דיווח בכתביו. אלבַּעְ׳דַאדִי, ובאמצעות פגישה עם נשמות רבותיו הרוחניים הועלה בהיררכיה של הוַלַאיַה.

**הפרק השלישי:** נותן סקירה על השדה הסמנטי של המונחגִ'הָאד, אדון בפולמוס שהתנהל בין חכמי החַדִית' סביב חדית' החזרה מגִ'הָאד הקטן אל הגִ'הָאד הגדול. ידובר בו גם בדיון מודרני-מערבי סביב סוגיית הנטייה לראות בצוּפִיּוּת תנועת פציפיסטית, וגם בניסיון המוסלמי בן זמננו לדחות נטייה זו ולהדגיש את ההיבט מלחמתי-קרבי של גִ'הָאד בצוּפִיוּת. כן אציג את עמדתו של אלבַּעְ'דַאדַי בעניין הגִ'הָאד הגדול כפי שהיא משתקפת בספרו **דֻסְתוּר אלוִלַאיַה**. הפרק יתחקה אחר מעשי גִ'הָאד שביצע אותם אלבַּעְ'דַאדַי מתוך הבנת המונח המורכב גִ'הָאד קטן.

בפרק הזה עולה כי, למרות שפורסמו מחקרים רבים על גִ'הָאד נפשי, לא נתפרסם מחקר מקיף בתחום גִ'הָאד מלחמתי-קרבי בצוּפִיּוּת. ייעודו של פרק זה בניסיון לתרום תרומה למילויו של החֶסֶר הקיים במחקר הגִ'הָאד המלחמתי-קרבי בצוּפִיּוּת המודרנית, דרך הדוגמה של אלבַּעְ'דַאדַי.

**הפרק הרביעי:** מנתח את יחסו של אלבַּעְ'דַאדִי לשריעה בכלל ולקֻרְאָן וסֻנַּה בפרט. הדיון בפרק זה יתמקד עוד בניסיונו של אלבַּעְ'דַאדִי להדגיש את הפן האורתודוכסי של הצוּפִיוּת, ואת יחסו הסובלני כלפי שַׁטַחַאת/ קריאות אקסטטיות ויחסו לא סובלני כלפי האנשים שמותחים ביקורת על אנשי שַׁטַחַאת. אלבַּעְ'דַאדִי דוחה את סיפור העָ'רָאנִיק כי אין מקום לבסיס היסטורי שלה משום שהיא פוגעת בעִצְמַה/חסינותו של הנביא מֻחַמַּד.

בפרק זה מצטייר אלבַּעְ'דַאדִי כמומחה בספרות התַפְסִיר. את מומחיותו זו ניצל לחקירת סיפור העָ'רָאנִיק ולקביעה משמעות חדשה למונח נַסְח', היינו הפיכת הכופרים העוינים לנביא מֻחַמַּד למאמינים ותומכים בו.

**הפרק החמישי** והאחרון יתחקה אחר חוויתהמִעְרַאג' של שַׁיְח' אלבַּעְ'דַאדִי באמצעות ניתוח פילולוגי, היסטורי והשוואתי. חקר חווית אלמִעְרַאג' של שַׁיְח' אלבַּעְ'דַאדִי ידון תוך כדי השוואה היסטורית וגם פנומנולוגית לרעיון זה באסלאם בכלל ובצוּפִיוּת בפרט.

אפשר ללמוד מחוויית המִעְרַאג' של אלבַּעְ'דַאדִי כי הוא רואה בעצמו אחד מיורשי הנביא מֻחַמַּד, הוא קיבל מענק אלוהי בכך שנשמתו עלתה השמימה, צפה במלאכי עליון, הגיע אל כס הכבוד והוענק לו שם את מספר סגולות: הכתרתו לקֻטְבּ עַ'וְת, היינו ראש האַוְלִיַאא'/ ידידי אללה, האִסְתִנְבַּאט/ תובנה פרשנית. באותה התנסות הוא עבר את הצעד האחרון בהשתלמויות הרוחניות: אִצְלַאח/ תיקון ו' אִכְּמַאל אלעַקְל/ השלמת השכל, והוא הפך למה שנקרא בצוּפִיּוּת אלאִנְסַאן אלכַּאמִל/ האדם השלם.

מחקרי זה הוא פרק חשוב בהבנת חקר הצוּפִיּוּת הפלסטינית במאה ה-20, והוא ממחיש היטב את החֶסֶר הקיים בתחום זה. מתוך שורה ארוכה של מחקרים בענפיה השונים של הצופיות, מוקדשות עבודות לא מקיפות לתיאור היבול הדל שהניב תחום הצופיות הפלסטינית. השַׁיְח' מֻחַמַּד הַאשִׁם אלבַּעְ'דַאדִי, ראש מסדר אלקַאדִרִיַּה בארץ, שרטט באמצעות התנסויות המיסטיות את דמותו של גדול ידידי אללה בזמננו, כפי שעולה מכתביו. יתר על כן, מחקרי גם עמד על השקפותיו הצופיות הייחודיות של אלבַּעְ'דַאדִי, אשר הושפעו מהתנסויותיו המיסטיות .